Lav et referat af nedenstående tekst:

Tekst:
Kort før klokken 21 kom en røver ind i Netto ved Eternitten i Aalborg. - Der kommer en mand i butikken og truer med en brødkniv. Han får udleveret et meget lille kontaktbeløb, og stikker af fra stedet til fods, siger vagtchef Per Vagn Nielsen fra Nordjyllands Politi. Røveren medbragte en hvid plasticpose til at have pengene i. Politiet er lige nu på stedet og leder med hundepatruljer efter manden. Hvis nogen har set røveren kan Nordjyllands Politi kontaktes på telefonnummer 1-1-4. Det er kun en måned siden, at Netto på eternitgrunden i Aalborg sidst blev udsat for røveri. Dengang truede en røver også personalet med en kniv, indtil de udleverede et ukendt pengebeløb. Signalamentet og fremgangsmåden er den samme. - Det kan være den samme person, der står bag begge røverier, konstaterer vagtchefen. Det andet røveri, der fandt sted den 23. februar, er ikke opklaret.

Referat:
Netto ved Eternitten har netop været udsat for røveri. Politiet mistænker, at gerningsmanden kan være den samme, som stod bag et røveri i samme butik i sidste måned.